Hati ya kufanya muhtasari: Taifa hilo limeeleza kuwa linaweza kujibu shinikizo lolote kwa kuchukua hatua kubwa zaidi,mmoja wa maafisa wa juu ambaye jina lake alifahamiki alisema."

Khashoggi, ambaye amekuwa mkosoaji mkubwa wa serikali ya Saudi Arabia alitoweka Oktoba 2 katika mazingira ya kutatanisha baada ya kutembelea ubalozi wa nchi hiyo mjini Istanbul, Uturuki.

Rais wa Marekani Donald Trump alidai kuiadhibu Saudi Arabia kama itabainika kuwa nchi hiyo imehusika kumuua mwandishi huyo.

Aidha mamlaka ya Istanbul inaamini kwamba Khashoggi aliuawa alipokuwa anajadiliana na watu kutoka Saudi Arabia hivyo kukataa malalamiko hayo ni uongo.

Kupotea kwa mwandishi huyo kumepelekea Uingereza na Marekani  kukataa kuhudhuria mikutano mikubwa ya kimataifa iliyofanyika Saudi Arabia mwezi huu.

Uchumi wa Saudi Arabia una ushawishi mkubwa duniani

Jamal Khashoggi,mwandishi aliyepotea

Saudia  Arabia ambayo imekuwa na shinikizo kubwa la kimataifa juu ya kutoweka kwa mwandishi huyo wa habari imejibu kukataa kupokea vitisho vyovyote ambavyo vinatokana na msukumo wa kisiasa au kiuchumi.

Nchi hiyo imedai kujibu hatua yeyote itakayochukuliwa kwa kuchukua hatua kubwa zaidi.

Mwanadiplomasia James Landale ameiambia BBC kuwa Katibu wa Hazina wa Marekani Steve Mnuchin na Katibu wa Biashara wa Kimataifa wa Uingereza Liam Fox wamekataa kuhudhuria mkutano mkuu wa uwekezaji ambao utafanyika mwezi ujao huko Riyadh, unajulikana kama "Davos in the desert".

Mwanamfalme Mohammed bin Salman amekosolewa kuhusiana na kutoweka kwa mwanahabari Jamal Khashoggi

Tukio hilo ambalo limeandaliwa na mwana wa mfalme Mohamed bin Salman kwa lengo la kuhamasisha ajenda  ya marekebisho. Wadhamini kadhaa na vyombo vya habari wameamua kujitoa .

Taarifa inayothibitisha kwamba bwana Khashoggi aliuawa na watu kutoka Saudi inajadiliwa  na wanadiplomasia wa Marekani na Ulaya.

Rais Trump alisema nini kuhusu kutoweka kwa Jamal Khashoggi

Rais Donald Trump wa Marekani alihaidi kuiadhibu Saudi Arabia na kama hawataadhibiwa na Marekani basi Urusi au China itawaadhibu.

"Hatuwezi vumilia...\nMuhtasari katika lugha sawa na hati:
Saudi Arabia imekataa kupokea "vitisho vya kisiasa na kiuchumi" juu ya kupotea kwa mwandishi wa habari Jamal Khashoggi, idara ya habari ya Saudi Arabia imeharifu.